Gordon Tullock

Gordon Tullock (13 shkurt 1922 - 3 nëntor 2014) ka qenë një ekonomist i famshëm nga Shtetet e Bashkuara të Amerikës. Ka qenë profesor Ekonomie dhe Ligji në Universitetin George Mason në Virginia. Ai është i njohur për punën e vet mbi Teorinë e Public choice, aplikimin e mendimit ekonomik në çështjet politike - fushë në të cilën ai ka qenë një nga figurat kryesore.Public Choice, Vol. 71, 1991. Gordon Tullock , Economics, About.com

 Biografia 
Gordon Tullock u lind në Rockford, Illinois. 

Ai vdiq në 3 nëntor 2014 në moshën 92 vjeçare në Des Moines, Iowa, SHBA.Gordon Tullock (1922-2014), CafeHayek, 4 nëntor 2014 

 Edukimi 
Ka marrë një J.D. (Juris Doctor) nga Universiteti i Chicagos në vitin 1947 dhe një Ph.D.  honoris causa po nga i njëjti universitet në vitin 1994.
Është nominuar Distinguished Fellow i American Economic Association (1989).

 Karriera 
Tullock gjatë karrierës së vetë akademike ka botuar mbi 150 artikuj shkencorë dhe është autor i mbi 23 librash, mes të cilëve spikasin: The Politics of Bureaucracy (1965), Private Wants, Public Means (1970), The Logic of the Law (1971), The Vote Motive (1976; 2006), Autocracy (1987), Rent Seeking (1993), The Economics of Non-Human Societies (1994), On Voting: A Public Choice Approach (1998).

Tullock ndër të tjera është i famshëm për librin The Calculus of Consent: Logical Foundations of Constitutional Democracy (1962), shkruar së bashku me ekonomistin fitues të Çmimit Nobel në Ekonomi James M. Buchanan - që konsiderohet një nga veprat klasike që themeluan shkollën e Zgjedhjeve Publike (Public choice).

Hipotezat e Tullockut, Ligjet e Tullockut dhe Paradokset e Tullockut kanë dhënë një kontribut të rëndësishëm në zhvillimin e Teorisë së Zgjedhjes Publike dhe kanë hapur horizonte të reja për shkencën ekonomike dhe Sociobiologjinë.

Në vitin 1996, Gordon Tullock u bë redaktori i parë i revistës Non-Market Decision Making, e specializuar në botimet ekonomike. Më vonë revista u riemërtua Public Choice

Në vitin 1996 u zgjodh në Hall of Fame (Sallën e famës) të American Political science Review.

 Botime të rëndësishme 
James M. Buchanan & Gordon Tullock, The Calculus of Consent: Logical Foundations of Constitutional Democracy, 1962.
Gordon Tullock, Rent seeking, 1987.
Gordon Tullock, "The Welfare Costs of Tariffs, Monopolies and Theft", Western Economics Journal, 1967.
Gordon Tullock, Public Decisions and Public Goods, 1967.
Gordon Tullock, The General Irrelevance of the General Impossibility Theorem, 1967.

 Shiko dhe 

 Public choice

Referime dhe shënime

Lexime të mëtejshme
 Aligica, Paul Dragos (2008). "Tullock, Gordon (1922-)". The Encyclopedia of Libertarianism. Thousand Oaks, Cato Institute. fq. 514. ISBN 978-1-4129-6580-4.

Kategoria:Ekonomistë
Kategoria:Ekonomistë amerikanë
Kategoria:Lindje 1922
Kategoria:Vdekje 2014